Tiener vas ná ma se wrede moordSharon Aydelott (Facebook) en Brandon Aydelott ŉ Tiener van Florida in Amerika word van sy ma se moord aangekla nadat haar liggaam opgespoor is met ŉ kombuismes wat by haar oogkas uitsteek. Sharon Aydelott is op Oukersaand dood aangetref in haar huis in Gulf Breeze nadat sy ŉ paar keer met ŉ mes gesteek is, met ŉ bofbalkolf aangerand is en haar keel afgesny is, berig Northwest Floriday Daily News. Die voordeur was glo vol bloed en Aydelott se liggaam het in die huis gelê toe ondersoekbeamptes by die toneel opgedaag het. William Brandon Aydelott, die slagoffer se 17-jarige seun, is drie ure later by ŉ naburige huis aangetref. Sy klere was skoon, maar die polisie het ŉ droë bloedspatsel op sy gewrig opgemerk. Hy het glo kalm skuld beken op die moord toe die polisie hom ondervra het. Hy het glo uit die huis uitgetrek nadat die verhouding met sy ma in September versuur het. Sharon was ŉ wetenskap-onderwyseres by ŉ laerskool.